Bryusseldagi maxsus operatsiya o‘tkazilayotgan hududda kuchli portlash yuz berdi

Bryusselda politsiyachilar tomonidan maxsus operatsiya olib borilayotgan hududda kuchli portlash yuz berdi, deya xabar bermoqda “TASS”.

Portlash qurshovga olingan hududdan 300 metr masofada ham eshitilgan. Xabar berishlaricha, politsiya Bryusselning Molenbek kommunasida maxsus operatsiya olib bormoqda.
Bryussel politsiyasi salonida shubhali chamadon bo‘lgan avtomobil sabab, Yevropa mavzesining bir qismini yopib qo‘ygan. Mashinaning raqamlari Fransiyaniki ekanligi aytilmoqda.
Belgiya federal politsiyasi “taktik sabablar va aholining xavfsizligini ta’minlash yo‘lida” politsiyachilarning maxsus operatsiya vaqtidagi harakatlarini chop etmaslikni so‘rab OAVga murojaat qilgan.